Di frivaghju di u 1196 s'impatrunisci di u Regnu d'Arburea dopu à avè vintu in un cumbattimentu u Ghjudici Pietro Ia di Lacon-Serra, codirighjenti d'Arburea dapoi u 1192 incù u so nipoti. Incù Ugone Ia di Bassu, pidda a cità d'Oristanu, capitala di u Regnu, ch'iddu incendia cù u fini d'ubbligà u cleru è u populu à ricunnoscia lu com'è u so suvranu. Petru Ia è u so fiddolu Barisone sò catturati è imprighjunati mentri chì Ugone si rifughja à Genuva induv'iddu ferma alminu insin'à 1198. Guglielmu di Massa diventa cussì par un tempu u Ghjudici di Cagliari, è d'Arburea unifichendu cussì difatti i dui Regni.